**Informatīvais ziņojums „Par priekšlikumiem par iespējamiem grozījumiem Uzturlīdzekļu garantiju fonda likumā, paredzot, ka norma par ierobežota uzturlīdzekļu apmēra izmaksām tiek atcelta ātrāk par 2016. gada 1. janvāri”**

Šis informatīvais ziņojums sagatavots, lai izpildītu Ministru kabineta 2012. gada 4. septembra protokollēmuma (prot. Nr. 50 28.§) 3. punktu, kas paredz Tieslietu ministrijai sagatavot un tieslietu ministram līdz 2013. gada 1. jūlijam iesniegt izskatīšanai Ministru kabinetā informatīvo ziņojumu ar izvērtējumu par iespējamiem grozījumiem Uzturlīdzekļu garantiju fonda likumā (turpmāk – Likums), paredzot, ka norma par ierobežota uzturlīdzekļu apmēra izmaksām tiek atcelta ātrāk par 2016. gada 1. janvāri.

Izpildot minētajā Ministru kabineta protokollēmuma 3. punktā noteikto, Tieslietu ministrija izvērtēja iespējamos grozījumu Likumā variantus, lai paredzētu atcelt pašreiz noteikto no Uzturlīdzekļu garantiju fonda (turpmāk – Fonds) izmaksājamo uzturlīdzekļu apmēra ierobežojumu ātrāk par 2016. gada 1. janvāri, un attiecīgi ir sagatavojusi priekšlikumus par iespējamajiem risinājumiem turpmākam uzturlīdzekļu apmēra regulējumam, atspoguļojot nepieciešamo finanšu resursu aprēķinus (pievienoti pielikumā).

**Priekšlikumi par iespējamiem risinājumiem uzturlīdzekļu apmēra regulējumam**

Saskaņā ar Likuma 8. panta otro daļu uzturlīdzekļus no Fonda par katru bērnu, kuram tie pienākas, maksā tādā apmērā, kādu, pamatojoties uz [Civillikuma](http://likumi.lv/doc.php?id=225418) 179. panta piekto daļu, noteicis Ministru kabinets (t.i., 25 % apmērā no valstī noteiktās minimālās mēneša darba algas bērniem no viņu piedzimšanas līdz 7 gadu vecuma sasniegšanai un 30 % apmērā no valstī noteiktās minimālās mēneša darba algas bērniem vecumā no 7 līdz 18 gadiem), bet ne vairāk par tiesas nolēmumā noteikto. Uzturlīdzekļus no Fonda līdzekļiem bērna nodrošināšanai ir paredzēts maksāt personai, kuras aprūpē ir bērns, gadījumā, ja ar tiesas nolēmumu ir piespriesti uzturlīdzekļi un tiesas nolēmuma par uzturlīdzekļu piedziņu izpilde Civilprocesa likumā noteiktajā kārtībā atzīta par neiespējamu vai parādnieks tiesas nolēmumu par uzturlīdzekļu piedziņu pilda, bet nenodrošina to minimālo uzturlīdzekļu apmēru, kādu, pamatojoties uz [Civillikuma](http://www.likumi.lv/doc.php?id=225418) 179. panta piekto daļu, noteicis Ministru kabinets (kas ir 25 % apmērā no minimālās mēneša darba algas bērniem no viņu piedzimšanas līdz 7 gadu vecuma sasniegšanai un 30 % apmērā bērniem vecumā no 7 līdz 18 gadiem).

2010. gada 1. janvārī stājās spēkā grozījumi Likumā, kas noteica pirmo pārejas periodu par uzturlīdzekļu izmaksu samazinātā apmērā. Proti, ievērojot ekonomisko situāciju valstī un tās radītās sekas, kā arī ierobežoto valsts budžeta līdzekļu apmēru, tika pieņemti minētie grozījumi Likumā, kas paredzēja laika posmā no 2010. gada 1. janvāra līdz 2012. gada 31. decembrim uzturlīdzekļus no Fonda izmaksāt samazinātā apmērā. Tādējādi uzturlīdzekļi no Fonda minētajā laika posmā tika maksāti nevis pēc pamatregulējumā paredzētā principa – apmērā, kādu, pamatojoties uz [Civillikuma](http://www.likumi.lv/doc.php?id=225418) 179. panta piekto daļu, noteicis Ministru kabinets (t.i., 25 % apmērā no minimālās mēneša darba algas bērniem no viņu piedzimšanas līdz 7 gadiem un 30 % apmērā bērniem vecumā no 7 līdz 18 gadiem), bet gan samazinātā apmērā – bērniem no viņu piedzimšanas līdz 7 gadiem 30 latu apmērā un bērniem vecumā no 7 līdz 18 gadiem 35 latu apmērā.

Šobrīd spēkā esošais pārejas perioda regulējums ir noteikts ar 2013. gada 1. janvārī spēkā stājušos likumu „Grozījumi Uzturlīdzekļu garantiju fonda likumā”, kas cita starpā tika izstrādāts, ievērojot Ministru kabineta 2012. gada 17. aprīļa protokollēmuma (prot. Nr. 20 38.§) 10. punktu, kas noteica Tieslietu ministrijai izvērtēt un līdz 2012. gada 1. jūlijam iesniegt izskatīšanai Ministru kabinetā priekšlikumus par iespējamiem grozījumiem Likumā, paredzot, ka normu ierobežojumi tiek saglabāti līdz 2016. gada 1. janvārim, vai arī to apjoms tiek atjaunots pakāpeniski trīs gadu laikā.

Saskaņā ar pašreiz spēkā esošo pārejas regulējumu no 2013. gada 1. janvāra līdz 2016. gada 31. decembrim uzturlīdzekļus no Fonda izmaksā samazinātā apmērā. Tādējādi uzturlīdzekļi no Fonda minētajā laika posmā tiek maksāti nevis pēc Likuma pamatregulējumā paredzētā principa – apmērā, kādu, pamatojoties uz Civillikuma 179. panta piekto daļu, noteicis Ministru kabinets (kas ir 25 % apmērā no minimālās mēneša darba algas, t.i., 50 latu bērniem no viņu piedzimšanas līdz 7 gadu vecuma sasniegšanai un 30 % apmērā, t.i., 60 latu bērniem vecumā no 7 līdz 18 gadiem), bet gan saskaņā ar Likuma pārejas noteikumu 7. punktu:

1) no 2013. gada 1. janvāra līdz 31. decembrim par katru bērnu no viņa piedzimšanas līdz septiņu gadu vecuma sasniegšanai – 35 latus un par katru bērnu no septiņu gadu vecuma sasniegšanas līdz 18 gadu vecuma sasniegšanai – 40 latu, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši Civillikuma 179. panta piektajai daļai;

2) no 2014. gada 1. janvāra līdz 31. decembrim par katru bērnu no viņa piedzimšanas līdz septiņu gadu vecuma sasniegšanai – 40 latu un par katru bērnu no septiņu gadu vecuma sasniegšanas līdz 18 gadu vecuma sasniegšanai – 45 latus, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši [Civillikuma](http://www.likumi.lv/doc.php?id=225418)179. panta piektajai daļai;

3) no 2015. gada 1. janvāra līdz 31. decembrim par katru bērnu no viņa piedzimšanas līdz septiņu gadu vecuma sasniegšanai – 45 latus un par katru bērnu no septiņu gadu vecuma sasniegšanas līdz 18 gadu vecuma sasniegšanai – 50 latu, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši [Civillikuma](http://www.likumi.lv/doc.php?id=225418)179. panta piektajai daļai;

4) no 2016. gada 1. janvāra līdz 31. decembrim par katru bērnu no viņa piedzimšanas līdz septiņu gadu vecuma sasniegšanai – 50 latu un par katru bērnu no septiņu gadu vecuma sasniegšanas līdz 18 gadu vecuma sasniegšanai – 55 latus, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši [Civillikuma](http://www.likumi.lv/doc.php?id=225418)179. panta piektajai daļai.

Izstrādājot minētos grozījumus ikumā, kas paredz pašreiz spēkā esošo pārejas perioda regulējumu par uzturlīdzekļu izmaksu samazinātā apmērā, Labklājības ministrija izteica iebildumus, ka likumprojekts neatbilst Deklarācijā par V.Dombrovska vadītā Ministru kabineta iecerēto darbību noteiktajām prioritātēm – uzlabot demogrāfisko situāciju un mazināt sociālo nevienlīdzību, un vērtējot lēmumu pagarināt laika periodu, kad uzturlīdzekļi no Fonda tiek izmaksāti samazinātā apmērā, būtu jāņem vērā, ka vientuļo vecāku bērni ir sabiedrības vismazāk aizsargātā daļa. Labklājības ministrija neatbalstīja pārejas perioda pagarināšanu par pieciem gadiem, kad uzturlīdzekļi no Fonda tiks izmaksāti samazinātā apmērā, norādot, ka fiskālās disciplīnas ievērošanu nedrīkstētu balstīt uz sabiedrības mazāk aizsargātās daļas – bērnu rēķina. Labklājības ministrija vērsa uzmanību, ka Latvijā tieši bērni nepilnajās ģimenēs ir pakļauti visaugstākajam nabadzības riskam. Labklājības ministrija norādīja, ka tādēļ apņemšanos ievērot fiskālo disciplīnu situācijā, kad ir atsākusies valsts ekonomiskā augšupeja un makroekonomiskie rādītāji uzrāda visnotaļ pozitīvas tendences, bet daudzas ģimenes joprojām ir ļoti smagā sociālā situācijā, būtu rūpīgi jāvērtē kontekstā ar valdības noteiktajām prioritātēm. Šī iebilduma rezultātā tika uzdots minētais Ministru kabineta 2012. gada 4. septembra protokollēmuma (prot. Nr. 50 28.§) 3. punktā paredzētais uzdevums sagatavot informatīvo ziņojumu ar izvērtējumu par iespējamiem grozījumiem Likumā, paredzot, ka norma par ierobežota uzturlīdzekļu apmēra izmaksām tiek atcelta ātrāk par 2016. gada 1. janvāri.

Saskaņā ar Ministru kabineta 2012. gada 16. augusta protokollēmumā (prot. Nr. 46 22. § 4. un 5. punkts) noteikto minētā pārejas perioda regulējuma īstenošanai tika piešķirts papildu finansējums Tieslietu ministrijas apakšprogrammā 54.02.00 „Uzturlīdzekļu fonds” uzturlīdzekļu izmaksai 2013. gadā 943 367 lati, 2014. gadā 4 349 383 lati, 2015. gadā 6 694 502 lati.

Saskaņā ar likumu „Par valsts budžetu 2013. gadam „Tieslietu ministrijas apakšprogrammā 54.02.00 „Uzturlīdzekļu fonds” uzturlīdzekļu izmaksai paredzēti **10 500 342 lati**.

Tieslietu ministrija priekšlikumus iespējamiem grozījumiem, kas paredz ātrāk par 2016. gada 1. janvāri atcelt normu par uzturlīdzekļu izmaksu samazinātā apmērā, ir sagatavojusi, ņemot vērā nepieciešamību nodrošināt bērnu tiesību un interešu aizsardzību, kā arī ievērot stingru fiskālo politiku. Tādējādi ir sagatavoti pieci iespējamie risinājuma varianti, kas izstrādāti, pieņemot, ka minimālā mēneša darba alga turpmākajos gados tiktu noteikta 225 latu apmērā (ņemot vērā to, ka saskaņā ar Ministru kabineta noteikto (2013. gada 11. jūnija prot. Nr. 34, 32.§) minimālā mēneša darba alga valstī no 2014. gada 1. janvāra ir 225 lati (320 *euro*)). Pirmais iespējamais risinājuma variants paredz noteikt, ka no Fonda izmaksājamo uzturlīdzekļu apmērs, sākot ar 2014. gadu, tiek ik gadu palielināts par 10 latiem. Otrais iespējamais risinājuma variants paredz noteikt, ka no Fonda izmaksājamo uzturlīdzekļu apmērs 2014. gadā tiek palielināts par 15 latiem, bet no 2015. gada uzturlīdzekļi tiktu izmaksāti pilnā apmērā. Trešais iespējamais risinājuma variants paredz noteikt, ka no Fonda izmaksājamie uzturlīdzekļi, sākot ar 2014. gadu, tiek maksāti pilnā apmērā, t.i., pamatregulējumā paredzētajā apmērā. Savukārt ceturtais iespējamais risinājuma variants paredz saglabāt pašreiz noteikto spēkā esošo pārejas regulējumu.

Aprēķini iespējamiem risinājuma variantiem veikti, par pamatu ņemot vidējos statistikas rādītājus laika periodā no 2012. gada 1. janvāra līdz 2013. gada 30. aprīlim par to bērnu skaitu mēnesī, par kuriem attiecīgajā mēnesī tiek uzsākta uzturlīdzekļu izmaksa no Fonda, (t.i., 343 „jauno” bērnu mēnesī) un par to bērnu skaitu mēnesī, par kuriem attiecīgajā mēnesī tiek izbeigta uzturlīdzekļu izmaksa no Fonda citu iemeslu, nevis 18 gadu vecuma sasniegšanas, dēļ (t.i., 144 bērni mēnesī).

**Pirmais iespējamais risinājuma variants**

Pirmais iespējamais risinājuma variants (aprēķinus par nepieciešamo finansējumu skatīt pielikumā) paredz noteikt, ka no Fonda izmaksājamo uzturlīdzekļu apmērs, sākot ar 2014. gadu, tiek ik gadu palielināts par 10 latiem (nevis par 5 latiem, kā tas ir paredzēts saskaņā ar pašreiz spēkā esošo pārejas perioda normu), 2016. gadā sasniedzot pilnu izmaksājamo uzturlīdzekļu apmēru, kāds paredzēts Uzturlīdzekļu garantiju fonda likuma pamatregulējumā. Tādējādi 2014. gadā bērniem no piedzimšanas līdz 7 gadu vecumam tiktu izmaksāti uzturlīdzekļi 45 latu apmērā un bērniem vecumā no 7  līdz 18  gadiem – 50 latu apmērā, 2015. gadā bērniem no piedzimšanas līdz 7 gadu vecumam – 55 latu apmērā un bērniem vecumā no 7  līdz 18  gadiem – 60 latu apmērā. Savukārt no 2016. gada uzturlīdzekļu izmaksa tiktu nodrošināta pilnā apmērā, proti, bērniem no viņu piedzimšanas līdz 7 gadu vecumam – 56,25 latu apmērā un bērniem no 7 līdz 18 gadu vecumam – 67,50 latu apmērā, kas attiecīgi ir 25 % un 30 % apmērā no minimālās mēneša darba algas (par pamatu ņemot minimālo mēneša darba algu 225 latu apmērā).

Šajā variantā piedāvātā risinājuma īstenošanai papildus nepieciešami finanšu līdzekļi šādā apmērā:

* **2014. gadā** – **izdevumu palielinājums 285 351 lati (406 018 *euro*)**. Kopējā plānotā uzturlīdzekļu izmaksu summa 2014. gadā ir 14 191 709 lati (20 192 983 *euro)* (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).
* **2015**. **gadā** – **izdevumu palielinājums 1 205 185 lati (1 714 824 *euro*).** Kopējā plānotā uzturlīdzekļu izmaksu summa 2015. gadā ir  17 456 662 lati (24 838 592 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).
* **2016**. **gadā** – **izdevumu palielinājums 3 705 351 lati (5 272 239 *euro*).** Kopējā plānotā uzturlīdzekļu izmaksu summa ir 19 956 828 lati (28 396 008 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).

**Otrais iespējamais risinājuma variants**

Otrais iespējamais risinājuma variants (aprēķinus par nepieciešamo finansējumu skatīt pielikumā) paredz noteikt, ka no Fonda izmaksājamo uzturlīdzekļu apmērs 2014. gadā tiek palielināts par 15 latiem, bet no 2015. gada uzturlīdzekļi tiktu izmaksāti pilnā apmērā. Tādējādi 2014. gadā bērniem no piedzimšanas līdz 7 gadu vecumam tiktu izmaksāti uzturlīdzekļi 50 latu apmērā un bērniem vecumā no 7 līdz 18 gadiem – 55 latu apmērā. Savukārt, sākot no 2015. gada uzturlīdzekļu izmaksa tiktu nodrošināta pilnā apmērā, proti, bērniem no piedzimšanas līdz 7 gadu vecumam – 56,25 latu apmērā un bērniem vecumā no 7līdz 18gadiem – 67,50 latu apmērā, , kas ir attiecīgi 25 % un 30 % apmērā no minimālās mēneša darba algas (par pamatu ņemot minimālo mēneša darba algu 225 latu apmērā).

Šajā variantā piedāvātā risinājuma īstenošanai papildus nepieciešami finanšu līdzekļi šādā apmērā:

* **2014. gadā** – **izdevumu palielinājums 1 570 356 lati (2 234 415 *euro*)**. Kopējā plānotā uzturlīdzekļu izmaksu summa 2014. gadā ir 15 476 714 lati (22 021 380 *euro)* (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).
* **2015. gadā –** **izdevumu palielinājums 3 001 793 lati (4 271 167 *euro*).** Kopējā plānotā uzturlīdzekļu izmaksu summa ir 19 253 270 lati (27 394 935 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).
* **2016.** **gadā** – **izdevumu palielinājums 3 857 668 lati (5 488 967 *euro*).** Kopējā plānotā uzturlīdzekļu izmaksu summa ir 20 109 145 lati (28 612 736 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).

**Trešais iespējamais risinājuma variants**

Trešais iespējamais risinājuma variants (aprēķinus par nepieciešamo finansējumu skatīt pielikumā) paredz, ka no Fonda izmaksājamie uzturlīdzekļi, sākot ar 2014. gadu, tiek maksāti pamatregulējumā paredzētajā apmērā, t.i., attiecīgi 25 % un 30 % no minimālās mēneša darba algas. Tādējādi 2014. gadā bērniem no piedzimšanas līdz 7 gadu vecumam tiktu izmaksāti uzturlīdzekļi 56,25 latu apmērā un bērniem vecumā no 7  līdz 18  gadu vecuma sasniegšanai 67,50 latu apmērā (par pamatu ņemot minimālo mēneša darba algu 225 latu apmērā).

Šajā variantā piedāvātā risinājuma īstenošanai papildus nepieciešami finanšu līdzekļi šādā apmērā:

* **2014. gadā** – **izdevumu palielinājums 4 466 261 lati (6 354 917 *euro*).** Kopējā plānotā uzturlīdzekļu izmaksu summa ir 18 372 619 lati (26 141 882 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).
* **2015. gadā – izdevumu palielinājums 3 266 516 lati (4 647 834 *euro*).** Kopējā plānotā uzturlīdzekļu izmaksu summa ir 19 517 993 lati (27 771 602 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).
* **2016.** **gadā** – **izdevumu palielinājums 3 857 668 lati (5 488 967 *euro*).** Kopējā plānotā uzturlīdzekļu izmaksu summa ir 20 109 145 lati (28 612 736 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).

**Ceturtais iespējamais risinājuma variants**

Ceturtais iespējamais risinājuma variants paredz saglabāt pašreiz Uzturlīdzekļu garantiju fonda likuma pārejas noteikumu 7. punktā paredzēto pārejas regulējumu, saskaņā ar kuru laika periodā no 2013. gada 1. janvāra līdz 2016. gada 31. decembrim uzturlīdzekļi no Fonda tiek izmaksāti samazinātā (t.i., minētajā pārejas noteikumu 7. punktā paredzētā) apmērā. No 2017. gada 1. janvāra uzturlīdzekļi tiek izmaksāti pilnā apmērā, kādu, pamatojoties uz [Civillikuma](http://www.likumi.lv/doc.php?id=225418) 179. panta piekto daļu, noteicis Ministru kabinets (t.i., 25 % apmērā no minimālās mēneša darba algas bērniem no viņu piedzimšanas līdz 7 gadiem un 30 % apmērā bērniem vecumā no 7 līdz 18 gadiem). Ņemot vērā minēto un plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumuno 2014. gada līdz2017. gadam nav nepieciešami papildus valsts budžeta līdzekļi.

**Piektais iespējamais risinājuma variants**

Piektais iespējamais risinājuma variants (aprēķinus par nepieciešamo finansējumu skatīt pielikumā) paredz 2014. gadā saglabāt pašreiz spēkā esošo Likuma pārejas noteikumu 7. punktā noteikto pārejas regulējumu, saskaņā ar kuru 2014.  gadā uzturlīdzekļu apmērs tiek palielināts par 5 latiem. Savukārt 2015. un 2016. gadā uzturlīdzekļu apmērs tiek palielināts par 10 latiem, bet no 2017. gada uzturlīdzekļi tiktu izmaksāti pilnā apmērā. Tādējādi 2014. gadā bērniem no piedzimšanas līdz 7 gadu vecumam tiktu izmaksāti uzturlīdzekļi 40 latu apmērā un bērniem vecumā no 7 līdz 18 gadiem – 45 latu apmērā. Savukārt 2015. gadā bērniem no piedzimšanas līdz 7 gadu vecumam tiktu izmaksāti uzturlīdzekļi 50 latu apmērā un bērniem vecumā no 7 līdz 18 gadiem – 55 latu apmērā, bet 2016. gadā bērniem no piedzimšanas līdz 7 gadu vecumam tiktu izmaksāti uzturlīdzekļi 56,25 latu apmērā un bērniem vecumā no 7 līdz 18 gadiem – 65 latu apmērā. Sākot ar 2017. gadu uzturlīdzekļu izmaksa tiktu nodrošināta pilnā apmērā, proti, bērniem no piedzimšanas līdz 7 gadu vecumam – 56,25 latu apmērā un bērniem vecumā no 7 līdz 18 gadiem – 67,50 latu apmērā, kas ir attiecīgi 25 % un 30 % apmērā no minimālās mēneša darba algas (par pamatu ņemot minimālo mēneša darba algu 225 latu apmērā).

Šajā variantā piedāvātā risinājuma īstenošanai papildus nepieciešami finanšu līdzekļi šādā apmērā:

* **2014. un 2015. gadā uzturlīdzekļu izmaksa tiks nodrošināta saskaņā ar apstiprināto ministriju un citu centrālo valsts iestāžu valsts pamatbudžeta bāzi 2014. un 2015. gadam** – **izdevumi nepārsniedz plānoto finansējumu**.
* **2016.** **gadā** – **izdevumu palielinājums 3 030 428 lati (4 311 910 *euro*).** Kopējā plānotā uzturlīdzekļu izmaksu summa ir 19 281 905 lati (27 435 679 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).
* **2017.** **gadā** – **izdevumu palielinājums 4 256 437 lati (6 056 364 *euro*).** Kopējā plānotā uzturlīdzekļu izmaksu summa ir 20 507 914 lati (29 180 133 *euro*) (ņemot vērā plānoto bērnu skaita, par kuriem tiek izmaksāti uzturlīdzekļi, un izmaksājamā uzturlīdzekļu apmēra pieaugumu).

**Secinājumi**

Tieslietu ministrija atbilstoši Ministru kabineta 2012. gada 4. septembra protokollēmuma (prot. Nr. 50 28.§) 3. punktā noteiktajam ir sagatavojusi piecus iespējamos risinājuma variantus grozījumiem Uzturlīdzekļu garantiju fonda likumā:

1) ja tiktu atbalstīts pirmais risinājuma variants (no Fonda izmaksājamo uzturlīdzekļu apmērs, sākot ar 2014. gadu, tiek ik gadu palielināts par 10 latiem, no 2016. gada uzturlīdzekļi tiek izmaksāti pilnā apmērā), tad:

**2014. gadā** – **izdevumu palielinājums 285 351 lati (406 018 *euro*);**

**2015. gadā – izdevumu palielinājums 1 205 185 lati (1 714 824 *euro*);**

**2016.** **gadā** – **izdevumu palielinājums 3 705 351 lati (5 272 239 *euro*).**

2) ja tiktu atbalstīts otrais risinājuma variants (no Fonda izmaksājamo uzturlīdzekļu apmērs 2014. gadā tiek palielināts par 15 latiem, bet no 2015. gada uzturlīdzekļi tiktu izmaksāti pilnā apmērā), tad:

**2014. gadā** – **izdevumu palielinājums 1 570 356 lati (2 234 415 *euro*)**;

**2015. gadā – izdevumu palielinājums 3 001 793 lati (4 271 167*euro*);**

**2016.** **gadā** – **izdevumu palielinājums 3 857 668 lati (5 488 967 *euro*).**

3) ja tiktu atbalstīts trešais risinājuma variants (no Fonda izmaksājamie uzturlīdzekļi, sākot ar 2014. gadu, tiek maksāti pilnā apmērā), tad:

**2014. gadā** – **izdevumu palielinājums 4 466 261 lati (6 354 917 *euro*);**

**2015. gadā – izdevumu palielinājums 3 266 516 lati (4 647 834*euro*);**

**2016.** **gadā** – **izdevumu palielinājums 3 857 668 lati (5 488 967 *euro*).**

4) ja tiktu atbalstīts ceturtais risinājuma variants (tiek saglabāts pašreiz spēkā esošais pārejas regulējums), tad uzturlīdzekļu apmērs no 2014. gada līdz 2016. gadam tiek palielināts par 5 latiem ik gadu, tad:

**2014. gadā – 2016. gadā nav nepieciešami papildus valsts budžeta līdzekļi, jo uzturlīdzekļu izmaksa tiks nodrošināta saskaņā ar apstiprināto ministriju un citu centrālo valsts iestāžu valsts pamatbudžeta bāzi 2014., 2015. un 2016.gadam.** Ņemot vērāplānoto bērnu skaita, par kuriem tiek izmaksāti uzturlīdzekļi, un izmaksājamo uzturlīdzekļu apmēra pieaugumu **2017. gadā nav nepieciešami papildu valsts budžeta līdzekļi.**

5) ja tiktu atbalstīts piektais risinājuma variants (no Fonda izmaksājamo uzturlīdzekļu apmērs 2014. gadā tiek palielināts par 5 latiem, 2015. un 2016. gadā par 10 latiem, bet no 2017. gada uzturlīdzekļi tiktu izmaksāti pilnā apmērā), tad:

**2014. un 2015. gadā** – **izdevumi nepārsniedz plānoto finansējumu**;

**2016.** **gadā** – **izdevumu palielinājums 3 030 428 lati (4 311 910 *euro*);**

**2017.** **gadā** – **izdevumu palielinājums 4 256 437 lati (6 056 364 *euro*).**

Ņemot vērā to, ka priekšlikumi par pašreiz spēkā esošo pārejas perioda regulējumu, kas, sākot ar šo, 2013. gadu, paredz ik gadu par pieciem latiem palielināt no Fonda izmaksājamo uzturlīdzekļu apmēru, 2012. gadā tika virzīti kā viens no Tieslietu ministrijas prioritārajiem pasākumiem, ņemot vērā gan nepieciešamību nodrošināt bērnu intereses, gan arī ievērojot valsts budžeta līdzekļu pieejamības iespējas, un attiecīgi tie ar Ministru kabineta lēmumu tika apstiprināti, piešķirot papildu finansējumu (2012. gada 16. augusta protokols Nr. 46 22. §), kā arī ievērojot Ministru kabineta 2012. gada 4. septembra protokollēmuma (prot. Nr. 50 28.§) 3. punktā paredzētā uzdevuma būtību, tad papildu finansējuma pieprasījums apakšprogrammā 54.02.00 „Uzturlīdzekļu fonds” uzturlīdzekļu izmaksai 2013. gadā netika virzīts kā jaunā politikas iniciatīva 2014. – 2016. gadam.

Ievērojot minēto, kā arī ņemot vērā to, ka joprojām valsts politika ir īstenojama, ievērojot ierobežotu valsts budžeta līdzekļu pieejamību un nepieciešamību sabalansēt ierobežoti pieejamos valsts budžeta finanšu resursus dažādu tiesību nodrošināšanā nākamajā un turpmākajos gados, Tieslietu ministrija piedāvā atbalstīt ceturto iespējamo risinājuma variantu, saglabājot pašreiz spēkā esošo pārejas perioda regulējumu.

Iesniedzējs:

tieslietu ministra p.i. Ž. Jaunzeme-Grende

14.08.2013. 08.15

3159

L.Sparāne

67830622, Linda.Sparane@ugf.gov.lv